RSA “vlug” uit Midde-Afrika | Die Vryburger
Al die Suid-Afrikaanse soldate wat in die Sentraal-Afrika Republiek ontplooi was, is nou onttrek volgens die Suid-Afrikaanse Nasionale Weermag (SANW) se woordvoerder.
Al die SANW personeel wat nog in die SAR was, is onttrek en is veilig by die huis volgens brig.genl. Xolani Mabanga.
Hy sê al die soldate ontvang professionele ondersteuning wat hulle mag benodig,
Intussen het Die Vryburger betroubaar verneem dat van die soldate nie ’n tweede keer wou ingaan in die SAR nie, uit vrees vir ’n tweede “lokval”.
Die SANW probeer hulle verleentheid nog vêrder verberg deur nou te kenne te gee dat die SANW soldate tussen 600 en ’n 1000 rebelle doodgeskiet het.
“Dit is van alle waarheid ontbloot, want daar was kwalik 1,000 rebelle in die geveg betrokke waarvan talle minderjariges is,” het ’n waarnemer wat verkies om anoniem te bly, aan Die Vryburger gesê.
Die feit dat soldate nou “veilig tuis” is en dat hulle “professionele ondersteuning” geniet, laat talle vrae ontstaan, het hy gesê.
One thought on “RSA “vlug” uit Midde-Afrika”
DuP du Plessis April 10, 2013 at 3:32 pm
“Hy sê al die soldate ontvang professionele ondersteuning wat hulle mag benodig,”
Ek dink ons weet almal dat die “professionele ondersteuning” slegs daarop neerkom, om hulle woordeliks voor te sê, wat aan die media vertel mag word, en wat nie.
Ek is regtig spyt dat daar ook blanke jongmanne van die spesiale eenhede in hierdie orgie moes omkom. Ek hoop dat die waarheid wel op ‘n stadium aan die media gelek sal word en dat die politieke besluitnemers wat hierdie manne na hul dood gestuur het, wel die straf sal kry wat hulle toekom.